कटारे यांचा जन्म नाशिक जिल्ह्यातील दिंडोरी तालुक्यातील बहादुरी येथे झाला. परंतु मूळ गाव शिंगवे (ता. निफाड, जि: नाशिक.) हे होते. त्यांचे ७ वी पर्यंतचे शिक्षण गावात झाल्यावर पुढील शिक्षणासाठी काका कल्याणला घेऊन आले. न्यू हायस्कुल, कल्याण येथे मॅट्रिक पर्यंतचे शिक्षण व पुढे आर.के. तलरेजा महाविद्यालय, उल्हासनगर येथे बीकॉम पर्यंतचे शिक्षण पूर्ण केले. महाविद्यालयीन जीवनात दलित पॅंथर या चळवळीच्या नेत्यांच्या संपर्कात आले. "ठिणगी" या अनियतकालिकातून पहिली कविता प्रसिद्ध झाली. दलित साहित्याची चळवळ सुरु करणाऱ्या आप्पासाहेब रणपिसे यांच्या संपर्कात आल्यावर वैचारिक लेखनाला दिशा मिळाली. तर प्रा. रा.ग. जाधव यांच्या संपर्कातून समीक्षा विकसित झाली. "दलित कवितेतील हिंदुत्व" या ग्रंथाने त्यांना 'समीक्षक' म्हणून मान्यता दिली. मुंबईच्या पोलीस आयुक्तालयातील नोकरी सांभाळत त्यांनी आपले लेखन केले. या सेवेतून ते सन २०१३ साली निवृत्त झाले. आता पूर्ण वेळ लेखनाला वाहून घेतले आहे.

व्यक्तिगत जीवन
सन्मान
लेखन
समीक्षा :-